Werner Heisenberg
Ni Werner Karl Heisenberg (Aleman: [ˈhaɪzənbɛɐ̯g]; 5 Disiembre 1901 – 1 Pebreo 1976) ket Aleman a teoretikal a pisiko ken maysa kadagiti nangruna a pionero ti mekanika kuantum. Isu ket nangipablaak iti obrana idi 1925 iti baro a papel. Kadagiti simmaruno a serye dagiti papel kada Max Born ken Pascual Jordan, iti las-ud ti isu met laeng a tawen, daytoy a pormulasion ti matrix ti mekanika kuantum ket kaaduan idi a naipalawag. Idi 1927 inpablaakna ti bukodna a pamunganayan ti panagdudua, ken dayta ti nangitakderanna ti pilosopiana ken ti kaaduan a pammakaammo kaniana. Ni Heisenberg ket nagungunaan ti Premio Nobel iti Pisika idi 1932 "para iti panagpartuat ti mekanika kuantum".[2] Isu ket nangruna pay a nagkontribusion kadagiti teoria iti hidrodinamika dagiti nagulo nga ayus, ti tengnga ti atomiko, ferromagnetismo, kosmiko a rayraya, ken dagiti subatomiko a partikula, ken instrumental pay iti panagplano ti immuna a reaktor ti atomiko ti Laud nga Alemania idiay Karlsruhe, ken kakuyog ti panagsukisok ti reaktor idiay Munich, idi 1957.
Dagiti nagibasaran[urnosen | urnosen ti taudan]
- ^ "The Nobel Prize in Physics 1932". Nobelprize.org. Naala idi 2012-12-07.
- ^ Heisenberg actually received his Nobel Prize for 1932 one year later, in 1933.[1]
Dagiti akinruar a silpo[urnosen | urnosen ti taudan]
Dagiti midia a mainaig ken ni Werner Heisenberg iti Wikimedia Commons
Dagiti inadaw a sasao a mainaig ken ni Werner Heisenberg iti Wikiquote (iti Ingles)
ltz_Latn ilo_Latn ilo_Latn eng_Latn eng_Latn ilo_Latn ilo_Latn ilo_Latn